b'\n_START_ARTICLE_\nKlaip\xc4\x97dos laisvoji ekonomin\xc4\x97 zona\n_START_SECTION_\nVeikian\xc4\x8dios \xc4\xafmon\xc4\x97s ir j\xc5\xb3 rodikliai\n_START_PARAGRAPH_\nLEZ teritorijoje veikia vir\xc5\xa1 100 \xc4\xafmoni\xc5\xb3, daugiausia plastiko ir PET, maisto, metalo apdirbimo, naftos produkt\xc5\xb3 apdirbimo, automobili\xc5\xb3 elektronikos, logistikos, sand\xc4\x97liavimo bei pakavimo srityse. Jose dirba vir\xc5\xa1 5400 darbuotoj\xc5\xb3. 30+ i\xc5\xa1 j\xc5\xb3 yra tiesiogiai su LEZ pasira\xc5\xa1iusios sutartis ir gaunan\xc4\x8dios mokestines lengvatas. Du tre\xc4\x8ddaliai i\xc5\xa1 \xc5\xa1i\xc5\xb3 bendrovi\xc5\xb3 yra u\xc5\xbesienio kapitalo. _NEWLINE_Klaip\xc4\x97dos LEZ veikia \xc5\xa1ios \xc4\xafmon\xc4\x97s: _NEWLINE_\xe2\x80\xa2 Indorama Ventures_NEWLINE_\xe2\x80\xa2 Yazaki Wiring Technologies_NEWLINE_\xe2\x80\xa2 Neo Group_NEWLINE_\xe2\x80\xa2 Retal Baltic_NEWLINE_\xe2\x80\xa2 Glassbel Baltic_NEWLINE_\xe2\x80\xa2 Espersen_NEWLINE_\xe2\x80\xa2 Mestilla_NEWLINE_\xe2\x80\xa2 Be-Ge Baltic_NEWLINE_\xe2\x80\xa2 Pack Klaip\xc4\x97da_NEWLINE_\xe2\x80\xa2 Skuba_NEWLINE_\xe2\x80\xa2 BNTP_NEWLINE_\xe2\x80\xa2 Albright International_NEWLINE_\xe2\x80\xa2 Fortum Klaip\xc4\x97da_NEWLINE_\xe2\x80\xa2 Vesvela_NEWLINE_\xe2\x80\xa2 V\xc4\x97jo projektai_NEWLINE_\xe2\x80\xa2 Dalios Gintaras_NEWLINE_\xe2\x80\xa2 Ani Plast_NEWLINE_\xe2\x80\xa2 HeidelbergCement_NEWLINE_\xe2\x80\xa2 Ving\xc4\x97s Logistika_NEWLINE_\xe2\x80\xa2 AD REM LEZ_NEWLINE_\xe2\x80\xa2 AD REM PORT_NEWLINE_\xe2\x80\xa2 BMG Logistika_NEWLINE_\xe2\x80\xa2 Lavango Group_NEWLINE_\xe2\x80\xa2 Hugaas Gruppen_NEWLINE_\xe2\x80\xa2 Lindstr\xc3\xb6m Group_NEWLINE_\xe2\x80\xa2 Focus Fabrication Group_NEWLINE_\xe2\x80\xa2 Capella Baltica_NEWLINE_\xe2\x80\xa2 Baltijos Eukutecas_NEWLINE_\xe2\x80\xa2 Philip Morris (veikia neoficialioje LEZ teritorijoje)_NEWLINE__NEWLINE_\xc5\xa0i\xc5\xb3 \xc4\xafmoni\xc5\xb3 investicijos Klaip\xc4\x97dos LEZ nuo veiklos prad\xc5\xbeios iki 2018 m. pabaigos siek\xc4\x97 daugiau nei 634 mln. Eur. Kiekvienais metais Klaip\xc4\x97dos LEZ \xc4\xafmon\xc4\x97s sugeneruoja 2,5-5% Lietuvos BVP._NEWLINE_2017 m. Klaip\xc4\x97dos LEZ \xc4\xafmon\xc4\x97s (investuotojai) i\xc5\xa1 viso investavo 11,6 mln. Eur, sugeneravo per 1 mlrd. Eur pajam\xc5\xb3 ir sumok\xc4\x97jo per 29,6 mln. EUR mokes\xc4\x8di\xc5\xb3._NEWLINE_Klaip\xc4\x97dos LEZ \xc4\xafmoni\xc5\xb3 eksportas 2016 m. sudar\xc4\x97 720 mln. Eur. arba 2,7% viso Lietuvos eksporto. _NEWLINE_Valstyb\xc4\x97 \xc4\xaf Klaip\xc4\x97dos LEZ yra investavusi 6,4 mln. EUR. Remiantis \xc5\xa1iais duomenimis, Klaip\xc4\x97dos LEZ yra laikoma efektyviausiai valdoma LEZ Lietuvoje - valstyb\xc4\x97s investicija yra per \xc5\xa1imt\xc4\x85 kart\xc5\xb3 atsipirkusi per sumok\xc4\x97tus mokes\xc4\x8dius, sukurtas darbo vietas ir pritrauktas investicijas.'